એવું પણ કહેવાય છે કે આ મેદાનનો ઉપયોગ ચોમાસામાં ઢોરને ચરાવવા માટે કરાય એવી શરત પણ રાખવામાં આવી છે. લુન્સીકૂઈ મેદાનનો ઉપયોગ આમ તો મુખ્યત્વે રમતગમતનો હેતુ માટે જ થતો આવ્યો છે. સાથોસાથ મેદાનની ફરતે દિવાલ ઉપર લોકો બેસવાનો ઉપયોગ કરે છે અને દિવાલની બહાર પાલિકાએ કરેલા બ્લોકપેવિંગને કારણે ફૂટપાથ બનતા લોકો જોગીંગ પણ કરે છે. હવે અહીંની પાલિકાએ લુન્સીકૂઈ મેદાનની સૂરત બદલવાનો નિર્ણય લીધો છે.